**Molėtų rajono savivaldybės taryba**

**SPRENDIMAS**

**DĖL NEGYVENAMŲJŲ PATALPŲ NUOMOS SUTARTIES nr. t5-31, sudarytos 2011 m. sausio 1 d., ATNAUJINIMO**

2015 m.          d. Nr.

Molėtai

**Projektas**

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 47 punktu, atsižvelgdama į VŠĮ Lietuvos žemės ūkio konsultavimo tarnybos 2015 m. spalio 23 d. raštą Nr. R3-678 (1.9) „Dėl sutarties pratęsimo“,

 Molėtų rajono savivaldybės taryba n u s p r e n d ž i a:

1. Atnaujinti nuo 2016 m. sausio 2 d. 5 (penkerių) metų laikotarpiui savivaldybės ilgalaikio materialiojo turto nuomos sutartį su VŠĮ Lietuvos žemės ūkio konsultavimo tarnyba dėl savivaldybei nuosavybės teise priklausančių 27,05 kv. m patalpų (plane pažymėtų 1-139, plotas – 15,59 kv. m ir 1-140, plotas – 11,46 kv. m) administraciniame pastate (unikalus numeris – 6297-0009-1013:0002), esančiame Molėtų r. sav., Molėtų m., Vilniaus g. 44, VŠĮ Lietuvos žemės ūkio konsultavimo tarnybos Molėtų rajono konsultavimo biuro veiklai.

2. Įgalioti Molėtų rajono savivaldybės administracijos direktorių, jam nesant – Administracijos direktoriaus pavaduotoją pasirašyti 1 punkte nurodyto turto nuomos sutartį ir perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Aldona Rusteikienė

Turto skyriaus vedėja